rlitschk/wikidir huggingface dataset:
Miltonduff is en Whisky-Brenneree in de Neeg vun Elgin, Moray, Schottland. De Brenneree is 1824 op dat Land vun dat Benediktinerklooster Pluscarden boet worrn. Vundaag besteiht keen Verbinnen mehr twüschen dat Klooster, liekers warrt de Naam vun’t Klooster wieter noch op de Kisten mit de Buddels bruukt. De Destille is 1930 un 1970 tweemol mit veel Opwand renoveert worrn. De Whisky ut de Miltonduff-Brenneree warrt ünner annern vör Blend Whiskys bruukt. He is en wichtigen Bestanddeel vun den Ballentine’s Whisky. Man dat gifft ok en Reeg vun Single-Malt-Affüllen vun’n Miltonduff. List vun de schottischen Brennereen Michael Jackson: Malt Whisky. Vullstännig aktualiseerte un utwiete Oplaag. Heyne, München 2008, ISBN 978-3-89910-234-5 (Collection Rolf Heyne). Miltonduff. Mehr Biller, Videos oder Audiodateien to’t Thema gifft dat bi Wikimedia Commons. Miltonduff Scotch Whisky Distillery op ScotchWhisky.net (engelsch) Koordinaten:57° 37′ N, 3° 22′ W
Dat Amt Freeborg weer en Verwaltungsrebeed in dat Königriek Hannover mit Seet in Freeborg binnen de Landdrostie Stood. Dor hett groff dat Rebeed von de hüdige Samtgemeen Noordkeden (utbenahmen de Gemeen Wischhoben) tohöört. Dat Leid över dat Amt harr bet 1867 en Amtmann. In de Prüßentied na 1867 hett de eerste Beamte Amtshauptmann heten. Dat Amt Freeborg is bi de Verwaltungs- un Justizreform an’n 1. Oktober 1852 in dat Königriek Hannover ut dat Grevengericht Freeborg nee billt worrn. As Gericht för dat Amt is to’n 1. Oktober 1852 dat Amtsgericht Freeborg inricht worrn. 1859 bi de nächste Verwaltungsreform is dat Amt Wischhoben denn ok Deel von dat Amt Freeborg worrn. Nadem dat Königriek Hannover 1866 an Prüßen kamen is, sünd 1867 Stüürkreise in de ne’e Provinz Hannover inricht worrn. Dat Amt hett denn to’n Stüürkreis Stoder Maschkreis tohöört. Bi de Verwaltungsreform in Prüßen to’n 1. April 1885 is dat Amt Freeborg oplööst worrn un dor is de Kreis Keden von worrn. 1852–1859: Georg Martin Victor Quentin 1859–1881: Ludwig Pagenstecher 1881–31. März 1885: Bodo Voigts Zeitschrift des Königlich preussischen statistischen Landesamts. Band 8, http://books.google.de/books?id=gHdKAAAAYAAJ&pg=PA149 Städer un Ämter in de Landdrostie Stood na 1852 Hartogdom Bremen: Stadt Stood | Stadt Buxthu |
Dat Amt Wischhoben weer en Verwaltungsrebeed in Bremen-Veern un in dat Königriek Hannover mit Seet in Wischhoben binnen de Landdrostie Stood. Dor hett groff dat Rebeed von de hüdigen Gemenen Drochters un Wischhoben tohöört. Dat Leid över dat Amt harr en Amtmann, de twete Beamte weer bet 1816 de Amtsschriever. Dat Amt bestünn ut fiev Delen, de nich direkt mitenanner verbunnen weren. Twüschen düsse Rebeden leeg dat Grevengericht Bützfleet. In’n Noordoosten leeg Holsteen, in’n Süden dat Grevengericht Oolland, de Stadt Stood un dat Amt Stood un in’n Noordwesten dat Gericht Oosten (Stand 1848). Bi de Wiehnachtsfloot an’n 24./25. Dezember 1717 is in dat Land Keden de Diek braken. Dat Land Keden kunn de Kösten för de Diekreparaturen nich dregen un hett Kurförst Georg I. dat Land överlaten. Ünner Kurförst Georg II. weer dat Land 1741 denn wedder kumplett indiekt. Dat Land hett nu den Kurförst tohöört un de hett en Amtsverwalter insett. 1746 is ut düt Land denn dat Amt Wischhoben billt worrn. De Amtlüüd weren toglieks aver ok jümmer Greven von dat Grevengericht Bützfleet. 1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv-
Cranz betekent Cranz, Oort in de Stadt Hamborg, Cranz, Seebad in Oostprüßen, vondaag Selenogradsk in de Oblast Kaliningrad, Russland. Cranz is de Familiennaam von Alexander Cranz (1779–1845), düütschen Verwaltungsbeamten, August Cranz, düütschen Musikverleger, August Alwin Cranz (1834–1923), düütschen Musikverleger, August Friedrich Cranz (1737–1801), düütschen Schriever, Carl Julius Cranz (1858–1945), düütschen Mathematiker, Christl Cranz (1914–2004), düütsche Skirennlöperin, David Cranz (1723–1777), düütschen Missionar un Historiker, Eberhard Cranz (1894–1969), düütschen Offzeer, Ferdinand Edward Cranz (1914–1998), US-amerikaanschen Ooldphiloloog, Friedrich Cranz (1792–1840), düütschen Verwaltungsbeamten, Friedrich Alexander Leopold Cranz (1807–1878), düütschen evangeelschen Theoloog, Friedrich-Carl Cranz (1886–1941), düütschen Offzeer, Fritz Cranz düütschen Offzeer, Heinrich Cranz (1856–1926), düütschen Mathematiker, Hermann Cranz (1883–1944), düütschen Mechaniker, Rudolf Cranz (1918–1941), düütschen Skirennlöper, Thomas Cranz (1785/1786–1853), düütschen Teekner. Kiek ok bi: Crans, Kranz, Krantz, Crantz. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Amt Dorum weer en Verwaltungsrebeed in dat Königriek Hannover mit Seet in Dorum binnen de Landdrostie Stood. Dor hett groff dat Rebeed von de hüdige Gemeen Wuster Noordseeküst un lüttjere Delen von de Gemenen Cuxhoben un Geestland tohöört. Dat Leid över dat Amt harr bet 1867 en Amtmann. In de Prüßentied na 1867 hett de eerste Beamte Amtshauptmann heten. Dat Amt Dorum is bi de Verwaltungs- un Justizreform an’n 1. Oktober 1852 in dat Königriek Hannover ut dat Vaagdiegericht Land Wusten un de Gemeen Holsseln ut dat Amt Beers nee billt worrn. As Gericht för dat Amt is to’n 1. Oktober 1852 dat Amtsgericht Dorum inricht worrn. Nadem dat Königriek Hannover 1866 an Prüßen kamen is, sünd 1867 Stüürkreise in de ne’e Provinz Hannover inricht worrn. Dat Amt hett denn to’n Stüürkreis Leh tohöört. Bi de Verwaltungsreform in Prüßen to’n 1. April 1885 is dat Amt Dorum oplööst worrn un dor is de Kreis Leh von worrn. 1852–1854: Ferdinand Wippern 1855–1873: Hermann Quensell 1873–1885: Alexander Sostmann Zeitschrift des Königlich preussischen statistischen Landesamts. Band 8, http://books.google.de/books?id=gHdKAAAAYAAJ&pg=PA149 Städer un Ämter in de Landdrostie Stood na 1852 Hartogdom Bremen: Stadt Stood | Stadt Buxthu | Stadt Bremervöör | Amt Achem | Amt
Johann Georg Wilhelm Meyer (* 1784; † 1858) weer en düütschen Jurist un Verwaltungsbeamten. Meyer is 1784 boren. He hett Juristeree studeert un sien Dokter maakt. 1818 is he Hoff- un Kanzlieraad bi de Justizkanzlie Göttingen worrn un 1820 gelehrten Oberappellationsraad bi dat Oberappellationsgericht Celle. Dor weer he bet 1832. Von 1832 bet 1838 is he Landdrost von de Landdrostie Lümborg ween. In dat Johr is he as Kanzliedirekter an de Justizkanzlie Ossenbrügge wesselt un 1853 Direkter von dat Obergericht Ossenbrügge worrn. He weer von 1839 bet 1849 außerordentlich Liddmaat von’n Hannöverschen Staatsraad, 1849 bet 1856 Liddmaat von’n Staatsraad un 1856 bet 1858 wedder außerordentlich Liddmaat. Normdaten: GND: 1163520950 (OGND, AKS) | VIAF: 2703153363086537520007 | Wikipedia-Personensöök
Adolf Albrecht Hugo von Selchow (* 4. Dezember 1810 in Rettkewitz; † 9. Juni 1878 in Bad Ems) weer en düütschen Verwaltungsbeamten. Von Selchow is 1810 as Söhn von Friederike Ludowika Amalie, borene Kummer (31. Januar 1783–31. Mai 1864), un Friedrich Wilhelm von Selchow (24. Juni 1769–5. Mai 1845) in Rettkewitz boren. Sien Broder weer Werner von Selchow. He weer Regerungsassesser bi de Regerung in Danzig un is 1844 an de Regerung in Liegnitz versett worrn. Dor is he denn Regerungsraad worrn. He hett 1849 vertredungswies dat Amt as Landraad von’n Landkreis Glogau övernahmen un is 1850 denn richtigen Landraad worrn. 1866 is he Zivilkommissar för den Westdeel von Öösterrieksch-Slesien worrn. He weer von 1867 bet 1869 kommissarschen Landdrost von de Landdrostie Lümborg. Na de Tied in Lümborg is he Oberregerungsraad bi de Regerung in Frankfort/Oder ween. Von Selchow weer 1852 bet 1855 un 1866/1867 Maat von dat Prüüßsche Aforntenhuus. He is 1867 Ehrenridder von’n Johanniter-Orden worrn. He hett an’n 7. Oktober 1845 in Danzig Meta Steffens (* 16. Juli 1825) freet. De beiden harrn de Dochter Rosalie (* 2. Dezember 1846). http://www.einegrossefamilie.de/egf/abfrage.pl?aktion=person_zeigen&person_id=55910&sprache=de Amts-Blatt der Preußischen Regierung zu Liegnitz: 1844]. Sied 260 Acta Borussica, Band 6/II Wochenblatt der Johanniter-Ordens-Balley Brandenburg.
Johannes Schrader (oder ok Johann Schrader; * 1813; †) weer en düütschen Verwaltungsbeamten. Schrader is 1813 boren. He is 1837 Regerungsreferendar bi de Regerung in Potsdam worrn un 1842 Regerungsassesser bi de Regerung in Minnen. 1845 hett he as Hülpsarbeider bi dat Ministerium för dat Königliche Huus anfungen un keem 1846 an de Regerung in Merseburg. In’n März 1848 hett he kommissarsch dat Amt as Landraad von’n Landkreis Stendal övernahmen un is in’n November 1850 richtigen Landraad worrn. He is bet Mai 1863 Landraad bleven. 1850 hett he den Titel von en Regerungsraad kregen. 1863 is he Oberregerungsraad bi de Regerung in Königsbarg worrn un 1866 bi de Regerung in Trier. Dor weer he bet 1873. He weer von 1873 bet 1885 Landdrost von de Landdrostie Lümborg. To’n 1. April 1885 is de Landdrostie denn oplööst worrn. Schrader hett 1884 den Königlich prüüßschen Kronenorden II. Klass mit Steern kregen. Acta Borussica, Band 7
Ernst Georg August Friedrich von der Wense (* 6. August 1792 in Wohlenro’e; † 27. August 1867 in Holdenstedt) weer en düütschen Verwaltungsbeamten. Von der Wense is 1792 in Wohlenro’e as Söhn von Charlotte, borene von Hohnhorst (3. April 1773–3. August 1826), un den Landsökonomiekummissar Ludwig Christian Friedrich von der Wense (21. September 1764–13. März 1855) boren. He hett sik an’n 24. April 1809 an de Universität Helmstedt inschreven un Juristeree studeert. An’n 16. Mai 1810 hett he sik an de Universität Göttingen inschreven un dor wieder studeert. In Göttingen is he Maat von dat Corps Hannovera worrn. Na dat Studium is he toeerst Drost supernumerär bi de Ämter Gifhorn un Levenborg worrn un 1827 as Drost to’n eersten Beamten von dat Amt Knesebeck opstegen. Dat is he bet 1839 bleven. He weer von 1839 bet 1842 Landdrost von de Landdrostie Lümborg un denn von 1842 bet 1863 Landraad för dat Gifhornsche Quartier von de Lümbörgsche Landschop. He weer ok Maat von’n Hannöverschen Staatsraad un tosätzlich in de Kreditkummischoon von dat Ridderschopliche Kreditinstitut för dat Förstendom Lümborg un Maat von’n engern Utschuss von de Landweerschopliche Sellschop Celle. As Kommissar weer he tostännig för de Damenkloosters Isenhagen un Wienhusen in dat
August von der Wense is de Naam von August von der Wense (1792–1867), düütschen Verwaltungsbeamten, August von der Wense (1854–1930), düütschen Politiker, Ernst-August von der Wense (1899–1966), düütschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jérôme Napoléon „Hieronymus“ Freiherr von Schlotheim (* 26. Januar 1809 in Kassel; † 4. März 1882 in Potsdam) weer en prüüßschen Verwaltungsbeamten un Politiker. Von Schlotheim is 1809 as jüngsten Söhn von Charlotte Sophie Sabine Dorothea, borene von Lehsten (1772–1840), un den General Ernst Wilhelm Freiherr von Schlotheim (1764–1845), den Stadtkummandanten von Kassel, boren. An’n 27. Juli 1844 is em in Prüßen de Freeherrnstand bestätigt worrn. He weer bet 1836 königlich-prüüßschen Offzeer un toletzt Major. He weer ok Egendömer von dat Good Kownaty in’n Kreis Wreschen. Von 1838 af an weer he Landraad in den Kreise Wreschen (1838–1845), Bomst (1846–1851), Teltow (1851–1852) un Randow (mit Sitt in Stettin; 1852–1855). As Landraad von’n Landkreis Randow weer he ok Polizeidirekter von Stettin. Von 1854 bet 1869 weer he Oberregerungsraad bi de Regerung in Minnen un in Frankfort/Oder. Von 1869 bet 1873 weer he Landdrost in de Landdrostie Lümborg un von 1873 bet 1881 Regerungsviez- un Regerungspräsident von de Regerung in Potsdam. Von Schlotheim weer Maat von de Frankforter Natschonalversammlung. He weer ok Ridder von’n Johanniter-Orden. Von Schlotheim hett an’n 10. Februar 1837 Dorette von Wurmb (14. Mai 1815–25. Oktober 1853) freet. De beiden harrn de Kinner Thecla (* 1839) un Berthold (1840–1888).
Georg Ludwig von Torney (* 22. August 1791 in Heern; † August 1863) weer en düütschen Verwaltungsbeamten. Von Torney is 1791 in Heern boren. He weer von’n 10. April 1806 bet 25. März 1809 op de Ridderakademie Lümborg. Na de Ridderakademie hett he denn an de Universität Heidelberg un de Universität Göttingen Juristeree studeert. 1809 is he in Heidelberg Maat von de Corpslandsmannschop Guestphalia I. Von 1836 bet 1843 weer he Amtsassesser bi dat Amt Coppenbrügge un Adminstrater von dat Kloosteramt Wülfinghausen. He weer von 1843 bet to sien Dood 1863 Landdrost von de Landdrostie Lümborg. Die Matrikel der Ritterakademie zu Lüneburg 1656-1850. A. Lax, 1979, Sied 28 Arnold Weyhe-Eimke: Die Aebte des Klosters St. Michaelis. Mit besonderer Beziehung auf die Geschichte des Klosters und der Ritterakademie. 1862, Sied 593 Hof- und Staatshandbuch für das Königreich Hannover auf das Jahr 1837. Berenberg, 1837, Sied 460 Normdaten: GND: 1035179474 (OGND, AKS) | VIAF: 303375975 | Wikipedia-Personensöök
Gotthelf Dietrich von Ende (* 1726; † 14. Oktober 1798 in Stood) weer en düütschen Verwaltungsbeamten. Von Ende is 1726 as Söhn von Gottlob Ferdinand von Ende († 31. März 1758) in dat Kurförstendom Sassen boren. He weer op de Fürsten- un Landschool in Meißen un hett von 1745 af an an de Universität Leipzig Juristeree studeert. He weer von 1764 bet 1782 Regerungsraad in Ossenbrügge un is 1782 to’n Geheemraad ernannt worrn. He weer von 1782 bet to sien Dood 1798 Vörsitter von de Regeren von Bremen-Veern in Stood un toglieks Direkter von de Justizkanzlie Stood un dat Hoffgericht Stood. He hett an’n 29. Mai 1759 Johanna Adelheid Gräfin von der Schulenburg-Wolfsburg († 11. Mai 1802; Dochter von Anna Adelheit Catharina von Bartensleben un Adolph Friedrich von der Schulenburg) freet. De beiden harrn ünner annern de Söhns Ferdinand Adolph (1760–1817), Friedrich Albert Gotthelf (* 18. Februar 1765–1829) un Karl Wilhelm Adolph (* 1776). Bernd Witte: Leben und Werk Christian Fürchtegott Gellerts. Fink, 1990, Sied 94 Gunter Martens, Winfried Woesler: Edition als Wissenschaft: Festschrift für Hans Zeller. Walter de Gruyter, 1991, Sied 69 Carl Eduard Vehse: Geschichte der deutschen Höfe seit der Reformation. Band 20, Sied 285 Normdaten: GND: 1038106648
De Hertogdömer Bremen un Veern in dat Elv-Werser-Dreeeck hebbt en Rieksterritorium von dat Hillige Röömsche Riek billt. Seet von de Verwaltung von dit Rebeed weer Stood. Vondaag höört dat Rebeed von Bremen-Veern to de Landkreise Cuxhoben, Stood, Rodenborg, Horborg un Oosterholt. Lüttjere Delen liggt op dat Rebeed von de Landkreise Heidkreis un Veern un de hüdige Stadt Bremerhoben oder höört to Bremen un Hamborg. Bremen-Veern hett sik 1648 billt, as na’n Dörtigjohrigen Krieg mit’n Westfäälschen Freden dat Arzstift Bremen un dat Hoogstift Veern säkulariseert un in Realunion tohoopslaten worrn sünd un an dat Königriek Sweden füllen. Dat hett aver nich direkt to dat Königriek Sweden höört. Dat weer blots in Personalunion verbunnen un hett wieder to dat Hillige Röömsche Riek höört. Veern leeg in’n Nedderrhiensch-Westfäälschen Riekskreis un Bremen in’n Neddersassischen. In’n Brannenbörgsch-Sweedschen Krieg hebbt Brannenborg-Prüßen un Däänmark mit’n Bremen-Veerner Feldtog dat Rebeed besett. De Besatters sünd bet an’t Enn von’n Krieg 1679 bleven. Mit’n Freden von Saint-Germain is Bremen-Veern denn wedder an Sweden trügggahn. Von 1712 bet 1715 hett Bremen-Veern kort to Däänmark höört. 1715 hett dat Kurförstendom Hannover Däänmark dat Rebeed afköfft. 1810 is dat Rebeed Deel von dat Königriek Westfalen worrn, wat en Satellitenstaat von Napoleon sien Kaiserriek
Klaus Becker is de Naam von Klaus Becker (1923–1971), düütschen Kabarettist, Klaus Becker (* 1934), düütschen Beamten, Klaus Becker (* 1953), düütschen Oboenspeler, Klaus Becker (* 1959), düütschen Politiker, Klaus-Dieter Becker (* 1935), düütschen Mathematiker un Physiker, Klaus-Martin Becker (* 1933), düütschen röömsch-kathoolschen Geistlichen. Kiek ok bi: Claus Becker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Klaus Becker (* 1934 in Celle) is en düütschen Beamten. Becker is 1934 in Celle boren. He hett an de Universitäten Freiburg un Göttingen Juristeree studeert un sien Dokter maakt. He weer tiedwies as Ministerialdirigent Baas von de Präsidialabteilung ünner den neddersassischen Ministerpräsident Ernst Albrecht. Von 1981 bet 1990 weer he Regerungspräsident von’n Regerungsbezirk Lümborg. Denn hett he bet 1995 in Swerin as Berader von de Ministerpräsidenten von Mekelborg-Vörpommern, Alfred Gomolka un Berndt Seite, arbeidt. August Ludwig Degener, Walter Habel: Wer ist Wer?: Das deutsche Who's Who. Schmidt Rönhild, 1999, Band 38, Sied 77 Normdaten: GND: 1086262298 (OGND, AKS) | LCCN: n86110891 | VIAF: 147352888 | Wikipedia-Personensöök
Erich Krause (* 1897; †) weer en düütschen Verwaltungsbeamten. Krause is 1897 boren. He hett Juristeree studeert un sien Dokter maakt. Na dat Studium is he in’n prüüßschen Staatsdeenst gahn. He is 1924 Regerungsassesser un Hülpsarbeider bi dat Landraadsamt von’n Landkreis Rosenberg worrn. 1925 keem he as Hülpsarbeider an dat Polizeipräsidium Berlin un 1928 in dat Binnenministerium. He is 1929 Regerungsraad un Liddmaat von de DStP worrn. An’n 14. September 1931 hett he opdragswies dat Amt as Landraad von’n Landkreis Liegnitz övernahmen. Dat is he bleven, bet he an’n 1. Oktober 1932 kommissarschen Landraad von’n Landkreis Calau worrn is. Dor is he bet to’n 15. Mai 1933 bleven, as he in einstweiligen Rohstand versett worrn is. He weer denn von 1933 bet 1943 Regerungsraad bi de Regerung in Lümborg. 1943 is he Oberregerungsraad worrn un hett vertredungswies dat Amt as Landraad von’n Landkreis Ülzen övernahmen. Von 1943 bet 1945 weer he vertredungswies Landraad von’n Landkreis Borgdörp. He weer von 1954 bet 1962 de Präsident von’n Regerungsbezirk Lümborg. Acta Borussica, Band 12/II http://www.liegnitz.info/kreisbeschreibung.html http://www.territorial.de/markbran/calau/landkrs.htm
Hans-Rainer Frede (* 28. Juni 1932 in Breslau; † 26. August 2005 in Thale) weer en düütschen Jurist un Politiker von de SPD. Frede is 1932 in Breslau boren. Bet to siene Flucht na Queddelnborg in’n Februar 1945 weer he op de School in Lauban/Slesien. He hett de Oberschool 1950 mit dat Abitur afslaten. He is denn na Hannover tagen un hett Juristeree an de Universitäten Mainz ud Hamborg studeert. Sien eerst juristisch Staatsexamen hett he 1954 afleggt. Dat twete Staatsexamen hett he 1959 maakt. Frede hett denn an de Universität Hamborg sien Dokterarbeid över en strafrechtlich Thema schreven un en Ergänzungsstudium in Volksweertschop un Psychologie anfungen. Den Dr. jur. hett he in’n Sommer 1961 afslaten. Von 1960 bet 1962 weer he persönlichen Referent von de neddersassischen Sozialministers Georg Diederichs un Kurt Partzsch. Von 1962 bet 1963 is he an’n Landkreis Allefelle afordnet worrn un von Februar 1963 bet Oktober 1965 an’n Regerungsbezirk Hannover. Von 1965 bet 1970 weer he Böverkreisdirekter von’n Landkreis Zellerfeld un von 1971 bet 1976 Regerungspräsident von’n Regerungsbezirk Lümborg. Na disse Tied weer he as Avkaat aktiv. Frede weer Maat von de Gewerkschaft ÖTV un Vörsitter von’n SPD-Oortsvereen Lümborg. He weer ok Vörsitter von’n Landsfrömmenverkehrsverband von
Véronique Claudel (* 22. November 1966 in Cornimont) is en ehmalge franzöösch Biathletin. Véronique Claudel weer gegen Enn’ vun de 1980er- un in de eerst Hälft vun de 1990er Johren en vun de spoodriekst Biathletinnen vun de Welt. Hör eerst Biathlon-Weltmeesterschapen leep Claudel in Feistritz an der Drau, reck aber mit Staffel un Team jewiels blots den achten Platz. 1990 wurr se in dat Eenzel vun Minsk Negente. In Lahti verpass Claudel 1991 mit de Staffel up den veerten Platz en eerste Medaille. Hör eerste Olympisch Winterspelen leep se 1992 in Albertville. Bi de Spelen in hör franzöösch Heimat, bi de eerstmals Biathlonrennen vun Fruen in dat Olympisch Programm weern, wunn se mit Corinne Niogret un Anne Briand de Goldmedaille in’ Staffelwettbewarf (dormals noch mit blots dree Starterinnen) vör de Mannschap ut Düütschland. Fiev Daag later verpass se en tweet Medaille in’ Eenzel blots um 6,2 Sekunden gegen Myriam Bédard un keem up den veerten Platz. Twee Johr later wunn se bi de Spelen vun Lillehammer mit Niogret, Briand un Delphyne Burlet in dat Staffelrennen de Bronzemedaille. Dorto keem in dat sülvig Johr de Bronzemedaille in den Teamwettbewarf vun de Biathlon-Weltmeesterschapen 1994 in Canmore. Se harr all bi de Weltmeesterschapen
De 47. Biathlon-Weltmeesterschapen funnen van’ 4. bit 15. März 2015 in Kontiolahti (Finnland) statt. Kontiolahti harr sück mit 23 to 20 Stimmen unverwacht gegen den norweegsch Hööftstadt Oslo dörsett. Dormit funnen de Weltmeesterschapen nah 1990 un 1999 to’n darten Mal in Kontiolahti statt. De in’ Weltcup utdragen Eenzel-Mixed-Staffel tell nich to de söss verscheeden Disziplinen. Klocktieden entspreeken MEZ. Datum: Saterdag, 7. März 2015, 13:00 Uhr Meld un an’ Start: 129 Athleten; upgeven (DNF): 2 För den in’ Weltcup up Platz 3 liggen Simon Schempp, de en vun de Favoriten för dit Rennen weer, reck dat nah söben Scheetfehler blots to Platz 77, womit he dat nahfolgen Verfolgungsrennen verpassen dee. Datum: Sönndag, 8. März 2015, 13:15 Uhr Meld un an’ Start: 60 Athleten Datum: Saterdag, 14. März 2015, 16:30 Uhr Datum: Sönndag, 15. März 2015, 16:15 Uhr Datum: Saterdag, 7. März 2015, 16:30 Uhr Meld: 106 Athletinnen; nich an’ Start (DNS): 1; upgeeven (DNF): 2 Datum: Sönndag, 8. März 2015, 16:00 Uhr Meld: 60; nich an’ Start (DNS): 2 Datum: Saterdag, 11. März 2015, 17:15 Uhr Meld: 105 Athletinnen; nich an’ Start (DNS): 4; upgeeven (DNF): 1 Datum: Freedag, 13. März 2015, 17:15 Uhr Meld un an’ Start: 25 Natschonen, överrund
Temirtau is ene Industriestadt mit üm un bi 180.000 Inwahners. Se liggt so wat 180 Kilometer süüdoosten vun Astana, wat de Hööftstadt vun Kasachstan is. De nächste gröttere Stadt is Karaganda, Hööftstadt vun dat Rebeet Karaganda un de drüddgröttste Stadt in Kasachstan (na Almaty un Astana). De Arbeitslosentall in de Gegend üm Temirtau is hooch un de Tall vun Weetkinner groot. De Oort hett siet den 5. September 1959 ene Stratenbahn mit en Spoorwiet vun 1524 mm. De Ämter vör Oort hebbt en rund söven Hektar groot Grundstück kostenlos för dat Opboen vun dat SOS-Kinnerdörp Temirtau to Verfögung stellt. An’n 5. Juli 2005 hett dat Dörp in en Fier apen maakt. Dat SOS-Kinnerdörp Temirtau hett twölf Familienhüüs, Hüüs för de SOS-Tanten (de de SOS-Müdder helpt) un den Dörpbaas, en Mehrzweckbo un en Bo för Verwalten. 108 Kinner köönt in de Familienhüüs en nee Tohuus finnen.
Jean-Marie Gustave Le Clézio, seltener LeClézio (* 13. April 1940 in Nizza), is en franzöösch-mauritischer Schriever. 2008 kreeg he den Nobelpries för Literatur. Jean-Marie Le Clézio is de Söhn vun Raoul Le Clézio un Simone Le Clézio. (De Öllern sünd Cousin un Cousine un hemm de sülvig Grootöllern: Sir Eugène Le Clézio [* 1832; † 1915] un de sien Frau Camille, boren Accary [* 1835; † 1898]). De Wuddels vun sien Familie wiesen nah Frankriek in de Bretagne un to de Insel Mauritius in' Indischen Ozean. Vörfohren vun sien Familie (François Alexis Le Clézio [* 1771; † ?] un de sien Fru Marie Julienne [* 1779; † 1834, boren Monple]) weern, um de Franzöösch Revolutschoon uttowieken, 1793 ut de Bretagne nah Mauritius utwannert. De Insel befunn sück to dissen Tietpunkt noch ünner franzöösch Herrschap un wurr later engelsch. De nahfolgen Generatschonen hemm dat to wertschaplich Spood brocht. So wurr Le Clézio sien Oor-Oor-Grootvader (Alexis) Jules Eugène Le Clézio (* 1805; † 1893) Präsident vun de Mauritius Commercial Bank, hett 1833 de Zeitung Le Mauritien grünnd un wurr later Besitter vun en Suckerröhrplantage. Le Clézio hett sowohl de franzöösch Staatsangehörigkeit as ok de vun Mauritius. Sien Kindheit hett he in Nizza